שאלה מצוינת ואכן, לא כל אחד צריך מילון. מילונים כיום משמשים בעיקר תלמידים וסטודנטים בבחינות. משרד החינוך מותיר כיום לתלמידים הנבחנים בבחינות הבגרות באנגלית להיעזר במילון או במילון אלקטרוני (מילונית) על מנת להקל על התלמידים בעת הבחינה. אם בעבר היו דורשים אבחון מסוים על מנת לקבל הקלות לשימוש במכשיר האלקטרוני, כיום כל תלמיד רשאי להשתמש בו. לעומת זאת, תלמידים לא רשאים להחזיק במכשיר הסלולרי שלהם, הן בלימודים ובמיוחד בזמן הבחינות, ולכן חשוב שיהיה איתם מכשיר שיכול לאפשר להם לצלוח את הבחינה – מילון או מילון אלקטרוני הוא בדיוק המכשיר הזה.